
NOTĂ DE FUNDAMENTARE

Planul Național de Redresare și Reziliență, Componenta 10 – Fondul Local
Apel proiect: I.1 Mobilitate urbană durabilă I.1.1 – Înnoirea parcului de vehicule destinate transportului public (achiziția de vehicule nepoluante)
[bookmark: _Hlk97805249][bookmark: _Hlk99095944]Titlu proiect: „Modernizarea transportului public la nivelul zonei metropolitane Sibiu - etapa 2”
1. Descrierea pe scurt a situației actuale (date statistice, elemente specifice, etc.)
	Municipiul Sibiu este reședinţa judeţului omonim și se află alături de zona sa urbană funcţională în Regiunea de Dezvoltare Centru, alături de judeţele Alba, Brașov, Covasna, Harghita și Mureș.
	Conform PATN Secţiunea a IV-a (NUTS 3 la nivel european): Municipiul Sibiu este o localitate de rang II, cu o populaţie de 167.124 locuitori, reprezentând 35,65% din populaţia judeţului, conform Institutului Naţional de Statistică 2021. La nivelul teritoriului României, localităţile de rang II reprezintă municipii de importanţă interjudeţeană, judeţeană sau cu rol de echilibru în reţeaua de localităţi.
	Municipiul Sibiu se întinde pe o lungime de aproximativ 14 km pe direcţia Nord-Sud și aproximativ 11 km pe direcţia Est-Vest. Acesta este situat pe traseul mai multor rute de transport intern ceea ce îi conferă toate atributele unui important nod de transport rutier. Suprafaţa totală a orașului este de 11.868 ha, din care 623,2 ha reprezintă căile de comunicaţie și transport (rutiere, feroviare, aeriene, navale) conform PUG Sibiu 2011.
	Din punct de vedere administrativ, municipiul se învecinează la Nord cu localităţile Ocna Sibiului și Șura Mare, cu Roșia, Șelimbăr și Cisnădie, cu Rășinari și Poplaca la sud , iar la vest cu Cristian și Șura Mică.
Municipiul Sibiu a fost desemnat pol de dezvoltare urbană prin HG nr.1149/2008 privind modificarea și completarea Hotărârii Guvernului nr. 998/2008 pentru desemnarea polilor naţionali de creștere în care se realizează cu prioritate investiţii din programele cu finanţare comunitară naţională. În cadrul regiunii Centru, municipiile Sibiu și Târgu Mureș au fost desemnate poli de dezvoltare regională, iar municipiul Brașov pol de dezvoltare naţional.
	Astfel, dinamicile spațiale ale mobilității de la nivelul municipiului Sibiu vor fi analizate dincolo de limita teritorială a municipiului, studiind zona metropolitană a Municipiului Sibiu. Aceste localități sunt în directă legătură cu nucleul polarizator – municipiul Sibiu, prin relațiile economice, sociale și de navetism care se stabilesc între acestea.
	Proiectul „Modernizarea transportului public la nivelul zonei metropolitane Sibiu – etapa2” este depus în parteneriatul creat între unitățile administrativ-teritoriale:  
Partenerul 1 (lider de proiect): Municipiul Sibiu
Partener 2: Orașul Cisnădie
Partener 3: Orașul Ocna Sibiului
Partener 4: Comuna Șelimbăr
Partener 5: Comuna Sadu
Partener 6: Comuna Șura Mare
Partener 7: Comuna Șura Mica
Partener 8: Comuna Cristian
Partener 9: Comuna Poplaca
Partener 10: Comuna Roșia
	Acesta este complementar proiectului „Modernizarea și extinderea transportului public la nivelul zonei metropolitane Sibiu” depus în primul apel deschis în cadrul Planului Național de Redresare și Reziliență, Componenta 10 – Fondul Local, I.1 Mobilitate urbană durabilă I.1.1 – Înnoirea parcului de vehicule destinate transportului public (achiziția de vehicule nepoluante) și urmărește creșterea capacității și frecvenței transportului public la nivelul zonei metropolitane Sibiu, pentru asigurarea unui transport public optim și atractiv pentru locuitorii celor 10 UAT partenere.
Structura intravilanului conform PUG Sibiu 2011, concentrează în linii mari, următoarea zonificare funcţională a intravilanului: zonă de locuinţe individuale și colective 33,53%, zonă mixtă 6,54%, instituţii și servicii de interes public 4,62%, zonă industrie și depozitare 15,39%, zonă spaţii verzi și agrement 12,28% și zona căilor de comunicaţie și transport 16,57%. Se observă conturarea unei zone centrale atât din punct de vedere funcţional cât și prin dispunerea radială a principalelor circulaţii la nivelul orașului, zonă în care se concentrează cea mai mare parte a dotărilor culturale și de educaţie, de importanţă judeţeană. Zona centrala include și centrul istoric, și cea mai mare parte a instituţiilor administrative, comerciale și bancare. Municipiul Sibiu este deservit de circulaţii importante pe direcţia Est-Vest, dar și Nord-Sud.
	De asemenea, în ultimii ani s-a constatat o tendinţă de expansiune la nivelul localităţilor din vecinătatea UAT Sibiu, cu o mai mare intensitate pe teritoriile orașului Cisnădie și a comunei Șelimbăr (unde se construiesc în medie 800 de locuinţe noi în fiecare an), dar și pe teritoriul comunei Șura Mare. Aceste date coroborate cu tendinţele de creștere a populaţiei din localităţile limitrofe arată o tendinţă de migraţie a populaţiei către localităţile din vecinătatea municipiului. Cu toate că în municipiul Sibiu apar în medie 850 de locuinţe noi în fiecare an, numărul de autorizaţii de construire eliberate pentru sectorul rezidenţial în intervalul 2016-2020 preconizează o dezvoltare imobiliară mai intensă pentru orașul Cisnădie și comuna Șelimbăr spre deosebire de municipiului Sibiu unde numărul autorizaţiilor de construire este mai scăzut.
	La nivel teritorial, municipiul Sibiu prezintă o tendinţă de suburbanizare, în detrimentul primei coroane de localităţi limitrofe, în special în localităţile Cisnădie și Șelimbăr așa cum reiese din analiza autorizaţiilor de construire eliberate pentru sectorul rezidenţial în intervalul 2016-2020, din sectorul rezidenţial în cadrul Zonei de influenţă a municipiului Sibiu.
	Analizând situaţia reţelei de transport din municipiul Sibiu sub aceste aspecte, pe baza reprezentării grafului corespunzător reţelei de transport rutier din municipiu, se poate concluziona că există o „hiperintegrare”, deoarece reţeaua rutieră naţională se suprapune cu reţeaua de drumuri locală. Reţeaua stradală a municipiului Sibiu și organizarea sistemului de transport sunt influenţate de relief și elementele de cadru natural. Numărul de traversări ale Râului Cibin şi ale căii ferate accentuează caracterul de barieră. Lipsa unor conexiuni între arterele principale la nivelul zonei de influenţă duce la supraaglomerarea centrului și a celor 5 intrări principale în oraș.
	Unul dintre punctele forte al municipiului Sibiu îl constituie calitatea reţelei stradale, majoritatea străzilor fiind reabilitate și modernizate.
	Totodată, municipiul Sibiu, ca majoritatea orașelor mari și mijlocii, este centru polarizator pentru localităţile din vecinătate, datorită serviciilor și dotărilor de interes general, dar și a locurilor de muncă.
	Aceste dezvoltări, aflate în strânsă legătură cu oferta de locuri de muncă și de servicii a municipiului, determină o inter relaţionare spaţial-funcţională la nivelul zonei de influenţă, relaţionare reprezentată de volume de trafic în creștere pe axele de penetrare rutiere ale municipiului.
	Din datele obţinute în cadrul activităţii de colectare de date pentru elaborarea Planului de Mobilitate Urbană Durabilă , navetismul în scop de loc de muncă (58% din numărul total de navetiști) evidenţiază faptul că municipiul Sibiu are o atractivitate ridicată în ceea ce privește locurile de muncă pentru locuitorii din zona limitrofă. 
	Astfel, în prezent, principala modalitate de deplasare a populaţiei din și spre municipiul Sibiu este cea cu autoturismul. Conform datelor prelucrate din răspunsurile primite în cadrul cercetării sociologice efectuate în etapa de Culegere a Datelor în cadrul PMUD 2021-2030, precum și din prelucrarile datelor de trafic recenzate, în municipiul Sibiu, 37,55% dintre respondenţi declară că utilizează ca principal mijloc de transport autoturismul personal. Dat fiind faptul că răspunsurile respondenţilor au un nivel ridicat de subiectivitate și diferă foarte mult în funcţie de natura originii-destinaţiei pentru deplasare, se vor lua în considerare cotele modale conform datelor de trafic.
	Principala problemă identificată la nivelul PMUD Sibiu 2021-2030 în ceea ce privește mobilitatea populaţiei și a mărfurilor este reprezentată de problemele generate de traficul auto ridicat (32%), urmată de lipsa/locuri de parcare ineficiente (14%). Următoarele probleme importante sunt ineficienţa transportului în comun, datorită lipsei transportului în comun în zona metropolitană/urban funcțională și lipsa alternativelor de transport (12%). 
	O altă problemă este reprezentată de cota modală, care, pentru Municipiul Sibiu este de 37,55% conform datelor de trafic, prezentând o scadere faţă de cota modala estimata in PMUD Vers. I din 2017 (39,99% cota modală auto). Astfel infrastructura rutieră este aglomerată și nu corespunde cererii tot mai mari de deplasări motorizate, în special în timpul orelor de vârf.
	În același timp, indicele de motorizare la nivelul anului 2021 este de 500 autovehicule/1000 locuitori, respectiv cu 17.65% mai mare decât indicele de motorizare de la nivelul anului 2015.
	Astfel, lipsa unui sistem de transport public integrat, la nivelul întregii zone de influenţă face ca aceste deplasări de navetism să se realizeze în principal cu automobilul, generând congestii de trafic în interiorul orașului, poluare, ocuparea spaţiului public cu mașini aflate în mișcare sau staţionare, disconfortul deplasărilor nemotorizate, degradarea imaginii și a calităţii spaţiului public, etc.
	 Serviciul de transport persoane este asigurat de mai mulţi operatori județeni, regionali sau naţionali de transport. Datorită poziţiei geografice, și a reţelei importante de transport la care este conectat Municipiul Sibiu, acesta este tranzitat nu numai de traficul local și judeţean cât și de traficul regional și internaţional. În acest sens, municipiul prezintă legături importante cu alţi poli urbani de dezvoltare dar și cu cei de creștere, cum ar fi: București, Brașov, Ploiești, Târgu- Mureș, Cluj-Napoca, Timișoara.
	În Municipiul Sibiu funcţionează patru autogări principale, Autogara Sibiu Vest de pe Strada Europa Unită, Autogara Turnișor de pe Str. Autogării și Autogara Transmixt amplasată în Piaţa 1 Decembrie și Autogara Transmixt S.A. de pe Strada Henri Coandă 12A. De aici pleacă autobuze și microbuze către destinaţii din judeţul Sibiu sau către alte judeţe. 	Autogara Sibiu Vest se află la o distanţă de 1,1km la nord de Aeroportul Sibiu și prezintă acces direct către linia 11 de transport în comun. În prezent, serviciile de transport public în cadrul zonei de influenţă sunt asigurate de firma Transmixt SA, care asigură curse între UAT-urile învecinate și Municipiul Sibiu. În urma analizei PMUD Sibiu 2021-2030 și a informaţiilor primite de la reprezentanţii primăriilor din cadrul zonei de influenţă, transportul către și dinspre Municipiul Sibiu se efectuează cu dificultate, din cauza numărului mic de curse, a nerespectării orarului de transport și a preţului ridicat al biletelor. În multe dintre cazuri, populaţia care ar folosi transportul public, alege să folosească taxiul ca mijloc de deplasare. Lipsa unui orar de parcurs bine implementat și nerespectarea orarului existent de parcurs are ca rezultat o frecvenţă aleatorie, ineficienţa transportului sau slaba atractivitate a acestuia.
	Transportul public în localitățile din Zona Metropolitană, spre municipiul Sibiu, se desfășoară majoritar prin trasee licitate de Consiliului Judetean Sibiu, utilizând microbuze și autocare.
	În prezent, serviciile de transport public de călători în municipiul Sibiu sunt realizate de S.C. TURSIB S.A., societate pe acţiuni, înfiinţată în baza Hotărârii nr. 79/1998 a Consiliului Local al Municipiului Sibiu. Acţionarul unic al societăţii este Municipiul Sibiu. Reţeaua de transport deservește peste 200.000 de locuitori pe o suprafaţă de 121 km. Cota modală în prezent pentru transportul public este de 27,66% (în municipiul Sibiu), conform datelor de trafic și din analiza datelor de transport provenite de la operator. Raportat la cota modală de 26,79% raportată în PMUD versiunea I, se constată o crestere ușoară în ceea ce privește folosirea transportului public ca mijloc principal de deplasare. 
	În ceea ce privește flota operatorului de transport public, la data de 31.12.2021, S.C. TURSIB S.A. operează cu 105 autobuze și 5 minibuze electrice, 40 dintre acestea având o vechime mai mare de 14 ani. Autovehiculele prezintă un consum mare de 32l/100km, fiind totodată poluate și ineficiente din punct de vedere economic. Flota transportului public prezintă în proporţie de 38% autobuze cu o vechime mai mare de 14 ani, restul având ani de fabricaţie cuprinși între 2018-2019. 
	Cu toate acestea, Municipiul Sibiu a modernizat parcul auto prin achiziţia a 40 de autobuze CNG și a staţiilor de încărcare aferente, și 14 autobuze electrice (5 minibuze electrice și 9 autobuze electrice), cu finanţare din fonduri europene nerambursabile. Aceste investiţii vor înlocui și suplimenta aproximativ 50% din flota existentă, problemele semnalate în prezent fiind ameliorate. Prin implementarea acestor proiecte, calitatea serviciilor de transport public va fi sesizabil ameliorată, atât la nivelul mijloacelor de transport prietenoase cu mediul cât și prin creșterea conectivităţii și accesibilităţii în zona centrală. Aceste măsuri vor avea un impact major asupra problemelor generate de utilizarea intensivă a automobilelor personale și ocuparea spaţiilor publice din zona centrală de parcări la stradă.
	În ceea ce privește numărul de călători, acesta a prezentat o creștere constantă, ajungând în anul 2019 la 39 milioane de călători transportaţi, cu 58% mai mult decât valoarea raportată în anul 2009. La nivelul anului pandemic 2020 se observă o scădere de 14%, însă aceasta este justificată prin prisma restricțiilor de deplasare impuse prin legislație.
	Referitor la calitatea serviciului de transport public, principalele două probleme ale transportului public, raportate de către cetăţenii intervievaţi, sunt mijloacele de transport aglomerate și timpii de așteptare foarte mari în staţii, au fost analizate cele două hărţi ale frecvenţei transportului public, în cursul săptămânii și în zilele de weekend. 
	În ceea ce privește gradul de acoperire, transportul public prezintă o frecvență foarte ridicată (sub 7 minute) sunt: Bulevardul Andrei Șaguna, Șoseaua Alba Iulia, Bulevardul Corneliu Coposu, Piaţa 1 Decembrie și strada General Magheru. Zonele cu o frecvenţă medie (8-13 minute) sunt localizate pe principalele artere de penetrare, în apropierea zonei centrale, cum ar fi: Bulevardul General Vasile Milea, strada Henri Coandă, strada Oţelarilor, strada Nicolae Teclu, Strada Abatorului, strada Târgul Fânului, Strada Lungă, Calea Șurii Mari, Calea Malului, Strada Cibinului, Strada Metalurgiștilor, Strada Râului, Calea Maramureșului, Strada Dumbrăvii. În celelalte zone, frecvenţa mijloacelor de transport depășește 14 minute. Arealele cu frecvenţă scăzută (peste 25 minute), se află în zonele periferice: Strada Barcelona și Strada Turda din zona Industrială Vest și extremitatea estică reprezentată de străzile Ștefan cel Mare și Strada Podului. Cu toate acestea, zonele menţionate anterior nu prezintă o cerere constantă, fiind zone industriale și de producţie, astfel încât nu prezintă o disfuncţionalitate. 
	În ceea ce privește frecvența, conform sondajului realizat în PMUD 2021-2030, 18% dintre respondenţi consideră că timpii de așteptare în staţii sunt mari, acest lucru evidenţiind frecvenţa scăzută a curselor.
	La nivelul municipiului există mai multe proiecte de investiţii în transportul public de călători, după cum urmează:
	- Linia verde de transport public a municipiului Sibiu:
		• Componenta vehicule de transport public: 5 vehicule electrice transport public de 7 metri, 1 staţie încărcare rapidă la capăt de linie (staţie Gara), 5 staţii de încărcare lentă amplasate la autobaza TURSIB;
		• Componenta sistem ticketing: 6 automate de eliberare, vânzare şi reîncărcare tichete de călătorie, 10 validatoare în vehicule, 5 computere de bord, 1 terminal de control;
		• Componenta sistem informare călători: 6 staţii transport public dotate, 5 vehicule dotate cu afișaje interioare și exterioare pentru informarea călătorilor;
		• Componenta supraveghere video: 5 vehicule dotate cu câte 4 camere de supraveghere video
	- Achiziţie de mijloace de transport public – 9 autobuze electrice .
	- Modernizarea Transportului Public în Municipiul Sibiu prin achiziţia a 40 de autobuze CNG și staţii de încărcare. Proiectul include amplasarea de automate pentru bilete și afișaje electronice pentru staţii, implementarea unui sistem integrat de ticketing, la nivelul întregii flote, sistem de management al flotei, aplicație mobilă de călătorie, etc.
	Proiectele vor ameliora problemele legate de mijloacele de transport nemodernizate, lipsa informaţiilor, în timp real, din staţii. Prin implementarea proiectelor se urmărește scăderea cotei modele a transportului cu autoturismul personal, prin creșterea atractivităţii transportului public.
	Concluziile PMUD privind sistemul de transport public local la nivelul Municipiului Sibiu sunt:
· Flota transportului public prezintă în proporţie de 38% autobuze cu o vechime mai mare de 14 ani;
· Numărul de călători transportaţi a cunoscut o creștere semnificativă de 58% din 2009 până în anul 2019, și o scădere de 14% la nivelul anului pandemic 2020 ;
· Cota modală 27,66% cf. datelor de trafic, mai ridicată faţă de valoarea raportată în PMUD 2017 (26,79);
· Prezenţa sistemelor interactive de informare a pasagerilor (timpul până la următoarea sosire în staţie, frecvenţă, etc.);
· Lipsa dotărilor cu facilităţile intermodale (rasteluri de biciclete, centre de închiriere velo, parkinguri, etc.);
· Modul de implementare al liniilor este eficient (deservește arealele cu cerere de transport), cu excepţia părţii vestice a cartierului Veteranilor de Război sau extremitatea nord-estică a cartierului Lazaret și Gușterița (zone aflate la o distanţă mai mare de 7 minute de mers pe jos), a zonei de dezvoltare Lacul lui Binder, etc.;
· Frecvenţele transportului diferă în funcţie de numărul de linii și nu acoperă necesarul real la nivelul municipiului, unele zone fiind deservite insuficient iar în altele sistemul este subutilizat;
· Viteză medie de deplasare satisfăcătoare (19km/h – 24km/h);
· unele staţii nu deţin mijloace de achiziţie bilet;
· o parte dintre staţii nu au spaţii acoperite sau bănci;
· Cetăţenii consideră ca principalele probleme ale TP sunt mijloacele aglomerate și timpii mari de așteptare din trafic;
· Lipsa unui sistem de management al traficului pentru prioritizarea TP;

	Conform recomandărilor PMUD, pentru a crește cota modală a transportului public, 96% dintre cei ce nu utilizează în prezent transportul public l-ar folosi dacă s-ar face investiţii în modernizarea și eficientizarea acestuia, fapt ce poate motiva administraţia locală să își concentreze eforturile pentru a răspunde la problemele formulate de cetăţeni.
	La nivel metropolitan, până în prezent, nu este operat un sistem de transport public coerent și integrat cu sistemul urban de transport, ceea ce conduce la utilizarea intensivă a autoturismului pentru deplasările către punctele și serviciile de interes din Sibiu.
	Prin urmare, plecând de la premisa că mediul urban prezintă cele mai mari provocări la adresa sustenabilității transporturilor, în condițiile menținerii situației actuale, atât Municipiul Sibiu, cât și zona urbană funcțională/metropolitană va suferi cel mai mult de pe urma congestiei, a calității reduse a aerului și a expunerii la zgomot. Mai mult, transportul urban reprezintă o importantă sursă de emisii CO2 , iar proiectarea unui oraș durabil este una dintre cele mai mari provocări cu care se confruntă factorii de decizie politică. Din fericire, mediul urban oferă numeroase alternative în materie de mobilitate, astfel încât trecerea la strategii mai nepoluante în domeniul energiei este facilitată de diversificarea tipurilor de vehicule. 
Prin urmare, pentru a asigura dezvoltarea pe o traiectorie mai sustenabilă și trasarea unor obiective pentru un sistem de transport eficient din punct de vedere al resurselor este necesară o schimbare radicală în ceea de priveste modul de abordare a mobilității urbane a Municipiului Sibiu și a Zonei metropolitane. 
În acest sens, în luna februarie 2022 a fost legal constituită ADI Transport Metropolitan Sibiu, formată din următorii membrii: UAT Municipiul Sibiu, UAT Orașul Cisnădie, UAT Comuna Șelimbăr, UAT Comuna Cristian, UAT Comuna Șura Mică, UAT Comuna Roșia, UAT Comuna Șura Mare, UAT Comuna Sadu, UAT Comuna Poplaca, UAT Orașul Ocna Sibiului. Scopul asociației este înființarea, organizarea, reglementarea, finanțarea, exploatarea, monitorizarea și gestionarea  în comun a serviciilor de transport public pe raza de competenţă a unităţilor administrative-teritoriale membre, precum și realizarea în comun a unor proiecte de investiţii publice de interes zonal sau regional, destinate  înfiinţării , modernzării şi/sau dezvoltării după caz, a sistemelor de utilităţi publice aferente serviciilor de transport public pe baza strategiei de dezvoltare a acestora. ADI Transport Metropolitan va a sigura delegarea gesitiunii serviciului de transport public metropolitan prin încheierea contractului de delegare in conformitate cu prevederile Regulamentului (CE) nr.1370/2007.
2. Necesitatea și oportunitatea investiției pentru care se aplică
Creșterea populaţiei urbane din ultimele două secole, determinată de revoluţia industrială și stimulată de dinamica accentuată a asimilării cuceririlor știinţifice în progrese tehnologice, a modificat deopotrivă nevoile de mobilitate pentru bunuri și persoane și soluţiile alternative de satisfacere a acestora.
În prezent, sub aspectul mobilităţii, cvasitotalitatea aglomeraţiilor urbane prezintă aceleași tendinţe:
• dilatarea orașelor, cu periferii cu densitate mică a populaţiei și cu consecinţe în consumuri mai mari de energie pentru satisfacerea nevoilor de mobilitate;
• creșterea indicelui de motorizare al familiilor (în special, în ţările cu dinamică economică accentuată);
• congestia traficului, ca o consecinţă directă a creșterii motorizării și a lungimii deplasărilor;
• evoluţia și diversificarea stilului de viaţă prin adăugarea la deplasările alternante zilnice (reședinţă - loc de interes), a deplasărilor de la sfârșitul săptămânii sau din timpul nopţii care pot cauza congestii ale traficului și în afara orelor de vârf tradiţionale.
Ca răspuns la aceste tendinţe, care prin resursele energetice consumate și efectele externe negative locale și globale contravin exigenţelor actuale ale mobilităţii durabile, cercetările privind identificarea și punerea în aplicare a soluţiilor pentru satisfacerea nevoilor de mobilitate în concordanţă cu cerinţele dezvoltării durabile au căpătat un interes tot mai accentuat.
Astfel, conform PMUD, sunt recomandate două axe de dezvoltare a transportului public local: 
1.  potenţarea eficacităţii și atractivităţii sistemelor de transport public urban și metropolitan cu scopul de a le spori atractivitatea,
2. orientarea utilizatorilor către practici de mobilitate mai respectuoase pentru mediu.
Printre alte intervenții în dezvoltarea mobilității urbană durabile, aceste deziderate pot fi atinse prin intervenții în dezvoltarea transportul public local, realizate în parteneriat între Municipiul Sibiu și unitățile administrativ teritoriale periurbane, astfel încât transportul public local să devină expresia mobilității zonei metropolitane Sibiu. Investițiile comune în achiziția de autobuze electrice și stații de încărcare pentru asigurarea funcționalității acestora, transportul public la nivelul zonei conduc la dezvoltarea unui sistem de transport solid, ecologic și eficient, prietenos cu mediu, dar în același timp statornic și tradițional, asigurând un echilibru între valorificarea modurilor și infrastructurii de transport tradiționale cu necesitatea de modernizare și asigurare a consumului eficient de resurse și promovarea modurilor de transport nepoluante.
În vederea dezvoltării urbane și creșterii calității vieții locuitorilor Zonei metropolitane Sibiu este necesară asigurarea unui sistem de transport eficient și durabil, accesibil geografic și economic. Rețeaua de transport dezvoltată va susține mobilitatea persoanelor, creând astfel cadrul pentru îmbunătățirea calității vieții, un mediu urban atractiv, modern, ecologic și accesibil pentru locuitorii săi, pentru locuitorii zonei metropolitane, care învață sau muncesc în oraș. 
Dezvoltarea serviciului de transport public la nivelul Zonei metropolitane Sibiu răspunde principalelor probleme de mobilitate identificate în PMUD, prin satisfacerea nevoilor de deplasare a populației, dar și necesității de reducere a poluarii fonice și a aerului, aspecte ce vor permite atât creșterea performanței serviciului de transport, îmbunătățirea calității vieții populației, cât și îmbunătățirea calității mediului înconjurator. 
Prioritizarea transportului în comun în trafic prin soluții specifice de proiectare a stațiilor de autobuz, benzi dedicate și prioritate în intersecțiile semaforizate este necesară pentru îmbunătățirea acestui mijloc de transport. Sunt necesare, de asemenea, aspecte precum creșterea nivelului de atractivitate a serviciilor prin viteza comercială, confortul vehiculelor, distanțele pe principalele legături rutiere, orar fix, GPS pentru autobuze și afișaj electronic în stații a minutelor rămase până la sosirea autobuzului, implementarea de politici de parcare care să sancționeze drastic staționarea autovehiculelor în stațiile de transport public, etc. 
Investițiile în transportul public sunt esențiale, iar o bună infrastructură de transport public este extrem de importantă pentru navetiști și pentru a oferi posibilități eficiente de transport de călători. În perioada de implementare 2014-2023, practic toate orașele mari din România au elaborat sau sunt în curs de a elabora planuri de mobilitate urbană, iar majoritatea acestor planuri includ componente de dezvoltare a transportului public. Aceste planuri de mobilitate recomandă deja direcții strategice majore pentru adoptare de către localitățile componente ale zonei urbane funcționale. 
Transportul public este întotdeauna o bună alternativă la folosirea autoturismului privat. Însă pentru ca sistemul de transport public să fie preferat în locul autoturismului personal de cât mai mulți oameni, este important ca acesta să fie ușor accesibil, confortabil și omniprezent. Numărul mare de călători poate asigura o eficiență a companiilor de transport public, de aceea, măsurile care sporesc atractivitatea sistemului de transport public vor veni cu impact pozitiv atât pentru creșterea economiei, cât și pentru îmbunătățirea calității vieții. 
Astfel, UAT Municipiul Sibiu are în implementare o serie de proiecte integrate finanțate prin Programul Operațional Regional 2014-2020, cu efect asupra parametrilor de mobilitate urbană (reducerea traficului, impactul asupra reducerii emisiilor de echivalent CO2, etc.) care au drept scop încurajarea transpostului în comun, reducerea emisiilor de CO2 și translatarea către mijloace de transport alternative, implementarea unor sisteme inteligente de transport asociate (ticketing, informare călători, supraveghere video, managementul flotei), cât și realizarea de trasee dedicate transportului in comun. Aceste proiecte sunt prezentate în capitolul referitor la proiectele în curs de implementare.
Prin aceste proiecte se va asigura inclusiv prioritizarea și promovarea transportului public prin planificarea benzilor și traseelor dedicate autobuzelor, pe arterele cele mai frecventate și congestionate, precum și implementarea unui sistem de monitorizare a flotei.
Totodată, cele 10 UAT membre ale Asociației de Dezvoltare Intercomunitară Transport Metropolitan Sibiu, au demarat o primă etapă de constituire a transportului public la nivel metropolitan, prin proiectul “Modernizarea și extinderea transportului public la nivelul zonei metropolitane Sibiu”, prin care se propune constituirea unor prime trasee de circulație care să deservească atât municipiul Sibiu ca oraș polarizator, dar si toate cele 9 UAT de pe raza municipiului.
Proiectul “Modernizarea transportului public la nivelul zonei metropolitane Sibiu – etapa 2” propune măsuri complementare, asigurând continuarea modernizării și eficientizării sistemului de transport public pentru deservirea necesităților zonei metropolitane și asigurarea unei frecvențe optime pentru deservirea intereselor tuturor locuitorilor din cele 10 UAT partenere
Dezvoltarea generală a zonei metropolitane are un efect major asupra nevoilor de transport şi comportamentului de mobilitate. Sistemul de transport constituie baza unui oraş performant, un factor cu importanţă semnificativă asupra modelului de dezvoltare economică și a calităţii mediului, parte componentă a politicii urbane adoptate.
Astfel, investiția propusă urmărește dezvoltarea transportului public la nivelul zonei metropolitane, prin îmbunătățirea ofertei de transport public ce va conduce la creșterea nivelului de utilizare a acestui mod de transport în detrimentul autovehiculelor personale. Totodată, investiția propusă conduce la îndeplinirea obiectivelor strategice și operaționale stabilite prin Planul de Mobilitate Urbană Durabilă privind reducerea emisiilor de CO2 și a gazelor cu efect de seră datorate utilizării autorturismului personale. Modernizarea parcului de vehicule de transport public și asigurarea infrastructurii de alimentare electrică vor conduce la amplificarea efectelor pozitive ale proiectelor complementare, având o contribuție importantă la creșterea gradului de atractivitate și siguranță al deplasărilor cu transportul public, cu efect direct asupra creșterii cotei modale a acestui tip de deplasări și la reducerea deplasărilor cu vehiculul personal. Intervenția propusă se regăsește în planul de direcții de acțiune a PMUD Sibiu, cu codul M07 Achiziția de autobuze ecologice pentru deservirea Zonei Metropolitane Sibiu și A04 Dezvoltarea sistemului de transport public local, prin continuarea înnoirii și extinderii parcului de autobuze
Obiectivele proiectului sunt: 
· cresterea mobilității în zona metropolitană prin îmbunătățirea rețelei de transport local de călători, respectiv modernizarea și extinderea infrastructurii de transport ecologic cu autobuze;
· diminuarea duratelor de călătorie la nivel urban;
· creşterea nivelului de siguranţă a reţelei de transport;
· reducerea nivelului de utilizare a automobilului în zona metropolitană şi implicit, reducerea impactului negativ asupra locuitorilor şi mediului (accidente, gaze cu efect de seră, zgomot)
· eficientizarea transportului public de călători
· creșterea acesibilității la punctele de interes aferente zonei deservite.
	Proiectul este necesar a fi dublat de alte proiecte investitonale:
· modernizarea/crearea stațiilor de îmbarcare/debarcare călători.
· extinderea sistemului de e-ticketing implementat la nivelul municipiului Sibiu, esențial pentru o corectă distribuire a costurilor generate de operarea sistemului la nivel metropolitan.
În urma implementarii proeictului de investiție, se vor obține următorii indicatori de rezultat, conform specificului și obiectivelor proiectului de investiție:
· Creșterea numărului de pasageri în transport public la nivelul primului an de după finalizarea implementarii proiectului (estimat 2026) – cu aproximativ 3%;
· Creșterea numărului de mijloace de transport ecologice achiziționate până la finalizarea implementarii proiectului (estimat 2025) – cu 20 autobuze electrice;
· Creșterea numărului de stații de încărcare pentru mijloace de transport achiziționate la până finalizarea implementarii proiectului (estimat 2025) – cu 26 stații de încărcare.
Totodată, proiectul va conduce la realizarea următorilor indicatori suplimentari identificați:
· Reducerea traficului de autoturisme personal la nivelul primului an după finalizarea implementării proiectului (estimat 2026);
· Reducerea cantității de emisii GES la nivelul primului an după finalizarea implementarii proiectului (estimat 2026).
Prin urmare, din prezentarea necesității și oportunității proiectului, precum și a beneficiilor estimate ca urmare a implementării acestuia, rezultă în mod evident corelarea și contribuția la îndeplinirea viziunii de dezvoltare a mobilității urbane, trasată prin Planul de Mobilitate Urbană Durabilă: 
1. Creșterea eficienței economice a sistemului de transport, prin reducerea costurilor de operare, vizibilitatea sistemului de transport public, creșterea cotei modale a transportului public și nu în ultimul rând, rentabilitatea economică a întregului pachet de investiții în infrastructura de transport va fi de minim 10%.
2. Scăderea emisiilor gazelor cu efect de seră și a emisiilor de CO2 generate de sistemul de transport în Municipiul sibiu cu 20% până în 2030, contribuind astfel la îndeplinirea obligațiilor climatice asumate la nivel național și european.
3. Dezvoltarea infrastructurii, a sistemului de transport public și a alternativelor de mobilitate, astfel încât din orice punct al orașului către orice destinație, locuitorii, turiștii sau persoanele care lucrează în Sibiu să poată realiza călătoria în maxim 30 de minute cu cel puțin un mod de transport durabil.
4. Susținerea mobilității active, nepoluante și nemotorizate, prin dezvoltarea infrastructurii velo prin realizarea a noi 40 km de piste de biciclete în Municipiul Sibiu, încurajarea deplasărilor nemotorizate pentru atungerea unei cote modale de minim 40% până în 2030, devenind astfel principalul mod de deplasare cotidiană în interiorul municipiului.
3. [bookmark: _Hlk97833144]Corelarea cu proiecte deja implementate la nivel local
	Proiectul „Modernizarea transportului public la nivelul zonei metropolitane Sibiu - etapa 2” este complementar din punct de vedere tehnic și funcțional cu proiectele de investiții publice finalizate asupra infrastructurii de mobilitate ce abordează deficiențele actuale din sistemul de transport și îmbunătățește disponibilitatea, calitatea și relevanța infrastructurii urbane și a dotărilor puse la dispoziția populației de la nivelul Municipiului Sibiu, precum:
	1. Linia verde de transport public a municipiului Sibiu- cod SMIS 127502, finanțat în cadrul Programul Operațional Regional 2014-2020, Axa Prioritară 4, Prioritatea de Investiții 4e, Obiectivul Specific 4.1 - Reducerea emisiilor de carbon în municipiile reședință de județ prin investiții bazate pe Planurile de Mobilitate Urbană Durabilă.
Valoare contract de finanțare:
11,450,943.18 lei cu TVA, din care: 
-	ajutor financiar nerambursabil: 8,838,352.62 lei cu TVA
-	cheltuieli cofinanțare a beneficiarului la cheltuielile eligibile: 180,374.54 lei (2%);
-	cheltuieli neeligibile: 2,432,216.02 lei.
Obiectivul general al proiectului il constituie reducerea emisiilor de carbon in Municipiul Sibiu prin investitii bazate pe Planul de Mobilitate Urbana Durabila – 2016-2030 pentru Municipiul Sibiu. 	Proiectul contribuie in mod direct la atingerea Obiectivului specific 4.1 al Prioritaþii de Investiþii 4e din POR 2014-2020 care consta in "Reducerea emisiilor de carbon în municipiile resedinþa de judeþ prin investiþii bazate pe planurile de mobilitate urbana durabila".
Obiectivele specifice sunt:
1. Cresterea accesibilitatii transportului public in zona centrala a municipiului prin introducerea unei linii dedicate ecologice de transport public.
2. Reducerea poluarii aerului si a poluarii fonice prin reducerea traficului general cu autovehicule private in zona centrala a municipiului.
3. Cresterea atractivitatii si calitatii mediului urban si a vietii in zona centrala a Municipiului Sibiu.	
	2. Investiții realizate de municipiul Sibiu și operatorul de transport public:
	În anul 2018 au fost achiziționate de operatorul de transport prin împrumut BERD 55 de autobuze diesel - euro 6, iar in anul 2019 au fost achiziționate 10 autobuze diesel- euro 6 de Municipiul Sibiu din bugetul local.
	Proiectul este complementar din punct de vedere tehnic și functional cu proiectele prezentate, întrucât, abordează deficientele actuale din sistemul de transport și îmbunătățește disponibilitatea, calitatea și relevanța infrastructurii urbane și a dotărilor puse la dispoziția populației de la nivelul Municipiului Sibiu și Zonei Urbane Funcționale Sibiu.
4. Corelarea cu proiecte în curs de implementare de la nivel local
În continuare sunt prezentate detalii asupra proiectelor investiții publice în curs de implementare și care se vor finaliza înainte de finalizarea proiectului analizat, proiecte ce sunt complementare cu actualul proiect.
1. Modernizarea transportului public din municipiul Sibiu – cod SMIS 127500, proiect finanțat în cadrul Programul Operațional Regional 2014-2020, Axa Prioritară 4, Prioritatea de Investiții 4e, Obiectivul Specific 4.1 - Reducerea emisiilor de carbon în municipiile reședință de județ prin investiții bazate pe Planurile de Mobilitate Urbană Durabilă.
Valoare contract de finanțare:
98,091,230.74 lei cu TVA, din care: 
-	ajutor financiar nerambursabil: 83,549,770.76 lei cu TVA
-	cheltuieli cofinanțare a beneficiarului la cheltuielile eligibile: 1,705,097.36 lei (2%);
-	cheltuieli neeligibile: 12,836,362.62 lei.
Obiectivul general al proiectului il constituie reducerea emisiilor de carbon in Municipiul Sibiu prin investitii bazate pe Planul de Mobilitate Urbana Durabila – 2016-2030 pentru Municipiul Sibiu. Proiectul contribuie in mod direct la atingerea Obiectivului specific 4.1 al Prioritații de Investiții 4e din POR 2014-2020 care consta in "Reducerea emisiilor de carbon în municipiile resedința de județ prin investiții bazate pe planurile de mobilitate urbana durabila" prin promovarea mobilitatii urbane durabile prin cresterea atractivitatii si accesibilitatii deplasarilor cu transportul public si modurile alternative de transport (bicicleta).
Obiectivele specifice sunt:
1. OS1 – Cresterea calitatii si atractivitatii sistemului de transport public la nivelul Municipiului Sibiu
2. OS2 – Cresterea frecventei autobuzelor pe liniile definite ca prioritare
3. OS3 - Optimizarea sistemului de vanzare a biletelor si gestiunea inteligenta a flotei de transport
4. OS4 – Optimizarea modului de furnizare a informatiilor despre sistemul public de transport in statii si in mijloacele de transport si
dezvoltarea unei aplicatii de mobilitate urbana care sa permita planificarea inteligenta a calatoriilor
5. OS5 – Modernizarea unui tronson al sistemului rutier care deserveste traseele de transport public 2 si 10
6. OS6 – Spriinirea transportului nemotorizat prin extinderea retelei de piste de biciclete existente
	2. Achiziție de mijloace de transport public – autobuze electrice, cod SMIS 127865, depus in parteneriat cu MDRAP in cadrul POR 4.1/3/Proiecte 
Valoare contract de finanțare pentru Municipiul Sibiu: 
30.161.700 lei TVA inclus, din care: 
-	ajutor financiar nerambursabil: 25,368,966.00 lei cu TVA
-	cheltuieli cofinanțare a beneficiarului la cheltuielile eligibile: 517,734.00 lei (2%);
-	cheltuieli neeligibile: 4,275,000.00 lei, aferente TVA susșinut de la bugetul de stat.
	Obiective Municipiul Sibiu achizitionarea a 9 autobuze electrice si a statiilor de incarcare aferente in scopul inlocuirii totale a mijloacelor de transport care circula pe traseele 5 si 13, trasee care se completeaza cu cele din prezentul proiect, asigurând o buna accesibilitate. Proiectul a fost aprobat prin HCL 276/2018.
	3. Sistem de supraveghere video in Municipiul Sibiu, finanțat prin Fondul de rezervă bugetară la dispoziția Guvernului, prevăzut în bugetul de stat pe anul 2018, pentru municipiul Sibiu, județul Sibiu.
	Proiectul a fost aprobat prin HG nr. 564/24.07.2018, investitia fiind mentionata la poz. 70.02.CII.P9 in lista de investitii.
	Valoare contract de finanțare: 13.219.754,72 lei pentru care a fost demarata achizitia de echipamente prin publicarea anuntului de participare nr. CN1004645 / 28.09.2018. 
	Obiective: Proiectul vizeaza monitorizarea video a intersectiilor permitand culegerea de date care permit optimizarea fluxurilor de circulatie si in special prioritizarea transportului public. In cadrul proiectului se va organiza si centrul de comanda, control si monitorizare, care va prelua date din sistemul de managementul flotei realizat in cadrul prezentului proiect.
	4. Modernizarea străzii Calea Dumbrăvii - cod SMIS 126227, finanțat în cadrul Programul Operațional Regional 2014-2020, Axa Prioritară 4, Prioritatea de Investiții 4e, Obiectivul Specific 4.1 - Reducerea emisiilor de carbon în municipiile reședință de județ prin investiții bazate pe Planurile de Mobilitate Urbană Durabilă.
Valoare contract de finanțare:
21,423,912.91 lei cu TVA, din care: 
-	ajutor financiar nerambursabil: 18,205,137.21 lei cu TVA
-	cheltuieli cofinanțare a beneficiarului la cheltuielile eligibile: 371,534.17 lei (2%);
-	cheltuieli neeligibile: 2,847,241.53 lei.
Obiectivul general al proiectului consta în reducerea emisiilor de carbon la nivelul Municipiului Sibiu prin îmbunatațirea infrastructurii utilizate de transportul public, crearea de piste pentru biciclete si facilitarea deplasarilor pietonale pe strada Calea Dumbravii.
Obiectivele specifice sunt:
1. Modernizarea infrastructurii rutiere utilizate de transportul public urban de calatori prin crearea unei benzi dedicate pe tronsonul 1 de la intersecția cu strazile Nicolaus Olahus si Bulevardul Mihai Viteazu si pâna la intersecția cu strazile Bahluiului si Siretului.
2. Amenajarea pistelor pentru biciclete, trotuarelor si a zonelor verzi pe strada Calea Dumbravii.
3. Reabilitarea rețelelor de alimentare cu apa, canalizare, situate în corpul strazii si modernizarea iluminatului stradal pe stradal.

Proiectele prezentate reprezintă măsuri ale autorității publice locale de asigurare a unor infrastructură adecvate/corespunzătoare mobilității urbane moderne, aliniate prevederilor europene și de mediu, astfel încât să crească accesul, calitatea și atractivitatea transportului public ecologic si nemotorizat, contribuind astfel la creșterea numărului de persoane care utilizează aceste mijloace de transport și implicit la scăderea gazelor cu efect de seră.

5. Corelarea cu celelalte proiecte pentru care se aplică la finanțare
Proiectul este în primul rând complementar cu proiectul „Modernizarea și dezvoltarea transportului public la nivelul zonei metropolitane Sibiu”, depus în cadrul PNRR, componenta 10 – Fondul local, urmărind dezvoltarea transportului în comun la nivelul zonei metropolitane.
Prezentul proiect este  de asemenea complementar din punct de vedere tehnic și funcțional cu proiectele de investiții publice propuse de autoritățile publice asupra infrastructurii de mobilitate pentru exercițiul financiar 2021-2027 ce abordează deficiențele actuale din sistemul de transport și îmbunătățește disponibilitatea, calitatea și relevanța infrastructurii urbane și a dotărilor puse la dispoziția populației de la nivelul Zonei metropolitane Sibiu.
[bookmark: _Hlk98006837]Astfel, în Planul de Mobilitate Urbană Durabilă 2021-2030 sunt incluse o serie de proiecte ce au drept obiectiv continuarea dezvoltării mobilității urbane durabile, acestea fiind grupate în cadrul documentului strategic pe direcții de acțiune (infrastructură, operaționale, organizaționale), precum și din punct de vedere al domeniului de intervenție (intervenții majore asupra rețelei stradale; transport public la scară metropolitană; transport de marfă; mijloace alternative de mobilitate; managementul traficului; zone cu nivel ridicat de complexitate; structura intermodală și operațiuni urbanistice necesare; aspecte instituționale).
Proiectul care face obiectul prezentei note de fundamentare se află într-o corelare directă cu toate proiectele propuse pentru domeniul de intervenție transport public, și anume:
1. TREN PERIUBAN SIBIU
În vederea asigurării unui mod de transport rapid pentru locuitorii orașului, dar mai ales pentru cei care au locul de muncă în zona platformelor industriale (vest/est), ținând seama de disponibilitatea restrânsă a spațiului urban precum și de existenta infrastructurii feroviare, se propune realizarea unei linii de transport de tip tren sau tram-tren pe traseul Șelimbăr – Centru - Zona Industrială Vest (aeroport), cu ramificație înspre cartierul Ștrand.
Conectivitatea cu rețeaua de infrastructură feroviară națională prin punctul intermodal Gara Sibiu va asigura accesibilitate crescută locuitorilor din zona metropolitană. Accesibilitatea este strâns legată de coridorul stabilit, de numărul de stații existent de-a lungul traseului, de serviciul de transport asociat rețelei și de modul în care amplasamentul stațiilor deservește teritoriul străbătut, zonele locuite, punctele de interes și modul de relaționare cu rețeaua de transport urban.
Proiectul prevede și rearea de noi stații de transport pe traseul trenului, asigurarea accesibilității la acestea, precum si corelarea cu traseele și stațiile de transport public cu autobuzul.
Proiectul se va depune la finanțare în cadrul Programului Operațional Transport.

2. CREȘTEREA GRADULUI DE ATRACTIVITATE AL TRANSPORTULUI PUBLIC PRIN ACȚIUNI DE DIGITALIZARE A TRANSPORTULUI URBAN LA NIVELUL  MUNICIPIULUI SIBIU
Proiectul prevede continuarea realizării de sisteme inteligente de transport în municipiu, prin amplasarea de sisteme electronice de afisaj în stații de autobuz, precum și prin realizarea unui sistem de management trafic, pentru prioritizarea transportului public în principalele intersecții semaforizate.
Proiectul a fost depus la finanțare în cadrul PNRR.

3. CORIDOR INTEGRAT DE MOBILITATE – CALEA SURII MICI
Proiectul vizează continuarea demersurilor pentru operaționalizarea transportului public prin investiții în infrastructura de rulare a transportului public. 
Strada care face obiectul prezentului obiectiv este situata in partea de Vest a municipiului Sibiu, intre viaductul de pe strada Kogalniceanu- Calea Surii Mici si strada Salzburg din Zona Industriala Vest. Autoritatea municipiul Sibiu, intentioneaza reabilitarea si modernizarea acestei strazi.
Se impune largirea zonei carosabile cu doua benzi de circulatie dedicate mijloacelor de transport in comun, realizarea de piste de biciclete si de trotuare, asigurandu-se· astfel siguranta rutiera atat pentru autovehicule cat si pentru pietoni si biciclisti, imbunatatirea conditiilor de trafic in contextul dezvoltarilor urbanistice actuale si preconizate, in scopul reducerii timpilor de deplasare intre zona centrala si Zona Industriala Vest si a incurajarii folosirii mijloacelor de transport alternative.
DALI este în curs de elaborare și avizare.
Proiectul se va depune la finanțare în cadrul POR 2021-2027.

6. Efectul pozitiv previzionat prin realizarea obiectivului de investiții
	Obiectivul general: Obiectivul general al proiectului este asigurarea unui serviciu eficient de transport public de călători la nivelul zonei metropolitane Sibiu și îmbunătățirea condițiilor pentru utilizarea modurilor nemotorizate de transport, în vederea reducerii numărului de deplasări cu transportul privat (cu autoturisme) și reducerea emisiilor de echivalent CO2 din transport.
	Proiectul vine în întâmpinarea obiectivului PNRR, Pilonul IV Coeziune socială și teritorială, Componenta 10 Fondul Local, prin implementarea unor măsuri strategice, bazate pe datele din Planul de Mobilitate Urbană Durabilă, ce vor conduce la promovarea mobilității urbane durabile și la reducerea emisiilor de CO2, ca urmare a îmbunătățirii eficienței transportului public de călători la nivel metropolitan, a frecvenței și a timpilor săi de deplasare, accesibilității, transferului către acesta de la transportul privat cu autoturisme, precum și a transferului către modurile nemotorizate de transport, creșterea atractivității utilizării mijloacelor de transport public și a modurilor nemotorizate în detrimentul transportului cu autoturismele personale.
	De asemenea, proiectul contribuie la îndeplinirea următoarelor obiective specifice ale componentei specificate: 
· Îmbunătățirea condițiilor de mobilitate urbană prin dezvoltarea serviciului de transport public metropolitan și achiziția de vehicule de transport public ecologice;
· Reducerea emisiilor de gaze cu efect de seră generate de transporturi; 
· Sporirea siguranței rutiere în zonele urbane, prin soluții digitale și ecologice de transport.
Astfel, asigurarea transportului public la nivelul zonei urbane funcționale prin achiziția de vehicule de transport public electrice și stații de încărcare pentru acestea conduce în mod direct la îmbunătățirea condițiilor de mobilitate urbană, contribuind la creșterea atractivității, accesibilității și eficienței transportului public, cu efecte asupra creșterii cotei modale a acestui mod de deplasare, în defavoarea utilizării vehiculelor private.
Prin reducerea deplasărilor cu vehiculul privat, datorită comutării spre deplasările cu transportul public, proiectul are un efect pozitiv asupra reducerii emisiilor de gaze cu efect de seră generate de transporturi și la reducerea impactului acestora asupra mediului.
Totodată, prin modernizarea parcului de vehicule de transport public local, proiectul va contribui la creșterea confortului și siguranței pentru călători și, implicit, la creșterea gradului de atractivitate al acestui mod de transport, prin asigurarea de mijloace de transport public noi, moderne și nepoluante.
Rezultate estimate:
1. Autobuze electrice (10 m) dotate – 20 buc.
2. Stații de încărcare rapidă pe traseul autobuzelor electrice – 6 buc.
3. Stații de încărcare standard în autobaza de transport public – 20 buc.

7. Modul de îndeplinire a condițiilor aferente investițiilor
	Prin activitățile/măsurile sprijinite în cadrul Planului Național de Redresare și Reziliență, Componenta 10-Fondul Local, apel de proiecte I.1 Mobilitate urbană durabilă I.1.1 – Înnoirea parcului de vehicule destinate transportului public (achiziția de vehicule nepoluante), se urmărește în îmbunătățirea transportului public la nivelul zonei metropolitane Sibiu, creșterea eficienței transportului public de călători, a frecvenței și a timpilor săi de parcurs, accesibilității și transferului către acesta de la transportul privat cu autoturisme. De asemenea, se urmărește ca utilizarea autoturismelor să devină o opțiune mai puțin atractivă din punct de vedere economic și al timpilor de parcurs, față de utilizarea transportului public de călători, creându-se în acest mod condițiile pentru reducerea emisiilor de echivalent CO2 din transport.
	Proiectul îndeplinește criteriile și condițiile pentru obiectivul de investiții, și anume:
a) Alinierea obligatorie a investițiilor cu Planurile de Mobilitate Urbană Durabilă / Strategiile Integrate de Dezvoltare Urbană/Planurile Generale de Urbanism, aprobate sau în curs de actualizare
	Necesitatea proiectului este fundamentată în Planul de Mobilitate Urbană Durabilă, elaborat conform contract nr. 12/28.01.2021. Intervenția propusă se regăsește în planul de direcții de acțiune a PMUD cu codul M07 Achizitia de autobuze ecologice pentru deservirea Zonei Metropolitane Sibiu și A04 Dezvoltarea sistemului de transport public local, prin continuarea înnoirii și extinderii parcului de autobuze.
[bookmark: _Hlk99033082]b) Asigurarea prioritizării și promovării transportului public prin planificarea benzilor și traseelor dedicate autobuzelor, pe drumurile publice care au cel puțin trei benzi pe sens 
Asigurarea prioritizării și promovării transportului public este asigurată prin proiectele aflate în curs de implementare și finanțate prin Programul Operațional Regional 2014-2020 derulate de Municipiul Sibiu, precum și proiectele care vor fi realizate prin fonduri nerambursabile în exercițiul financiar 2021-2027 prezentate la capitolele anterioare, propuse prin Planul de Mobilitate Urbană Durabilă 2021-2030.
Din descrierea intervențiilor incluse în aceste proiecte rezultă îndeplinirea condiției de asigurare a prioritizării vehiculelor de transport public local, prin intermediul funcțiilor sistemului de management inteligent al transportului public, precum și asigurarea de benzi și trasee dedicate autobuzelor, pe arterele cele mai frecventate și congestionate, prin proiectele de reabilitare și reamenajare a infrastructurii rutiere.
c) Deținerea unui contract de servicii publice cu operatori economici în concordanță cu prevederile Regulamentului (CE) nr. 1370/2007
	Transportul public local din Municipiul Sibiu funcționează în baza Contractului de delegare 19/2019, aprobat prin HCL 127/2019, cu modificările şi completările ulterioare. Regulamentul serviciului de transport public local a fost aprobat prin HCL 127/2019., încheiat între Municipiul Sibiu și operatorul de transport S.C. TURSIB S.A, care respectă Regulamentul (CE) nr. 1370/ 2007 al Parlamentului European și al Consiliului din 23 octombrie 2007 privind serviciile publice de transport feroviar și rutier de călători. 
	Având în vedere dezvoltarea serviciilor de transpot public local la nivelul zonei metropolitane Sibiu, ADI Transport Metropolitan Sibiu va încheia un nou contract de delegare cu operatorul care va presta serviciul pe raza administrativ teritoriala a zonei metropolitane.  
	În acest sens, ADI Transport Metropolitan Sibiu este în curs de contractare a serviciilor de elaborare a studiului de oportunitate, a regulamentului și caietului de sarcini aferent serviciului de transport public local, precum și a proiectului de contract de delegare, iar ulterior se va proceda la aprobarea și semnarea documentelor, conform legislației în vigoare. 
	S.C. TURSIB este societate pe acţiuni, înfiinţată în baza Hotărârii nr.79/1998 a Consiliului Local al Municipiului Sibiu. Acţionarul unic al societăţii este Municipiul Sibiu. Societatea este organizată şi funcționează în baza O.U.G 109/2011 şi a Legii 31/1990.
d) Omologarea obligatorie a vehiculelor achiziționate în conformitate cu prevederile Regulamentul (UE) GSR 2019/2144 privind asigurarea siguranței generale a vehiculelor, care va fi pus în aplicare începând cu data de 6 iulie 2022.
	Autobuzele achiziționate vor fi omologate la momentul efectuării recepției (de către RAR sau AFER, după caz), în conformitate cu prevederile regulamentelor europene și naționale. De asemenea, se va asigura ca anvelopele cu care sunt dotate vehiculele de transport respectă cerințele privind zgomotul exterior la rulare, stabilite în Regulamentul CE 2020/740 privind etichetarea pneurilor în ceea ce privește eficiența consumului de combustibil și alți parametri. Totodată, se va asigura conformarea vehiculelor, acolo unde este cazul, cu cerințele cele mai recente privind emisiile provenite de la vehicule grele (Euro VI), în conformitate cu Regulamentul (CE) nr. 595/2009.
Astfel, investiția de față nu are un impact previzibil semnificativ asupra obiectivului de mediu privind prevenirea şi controlul poluării aerului, apei şi solului, luȃnd în considerare efectele directe și efectele primare indirecte de pe parcursul implementării.
	De asemenea, proiectul va respecta principiul DNSH (”Do not significant harm”), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile.
· Atenuarea și adaptarea la efectele schimbărilor climatice
Investiția propusă în prezentul proiect vizează achiziția de material rulant cu emisii zero de gaze cu efect de seră (GES) destinate transportului public, contribuind în mod semnificativ la atenuarea schimbărilor climatice.
Totodată, investiția nu are un impact previzibil semnificativ asupra obiectivului de mediu privind adaptarea la schimbările climatice, luând în considerare efectele directe și efectele primare indirecte de pe parcursul implementării.
· Protecția și utilizarea sustenabilă a resurselor de apă
În ceea ce privește activitățile specifice prezentului proiect, acestea  nu prejudiciază utilizarea durabilă și protejarea resurselor de apă în sensul în care nu sunt nocive pentru starea bună sau potențialul ecologic bun al corpurilor de apă, inclusiv al apelor de suprafață și subterane.
În concluzie, investiția are un impact previzibil nesemnificativ asupra acestui obiectiv de mediu, ținând seama atât de efectele directe, cât și de cele primare indirecte pe întreaga durată a ciclului de viață, nefiind identificate riscuri de degradare a mediului legate de protejarea calității apei și de stresul hidric.

· Economia circulară, prevenirea generării deșeurilor și reciclarea
Se va avea în vedere ca activitățile specifice ce se vor derula în cadrului proiectului să nu prejudicieze în mod negativ economia circulară, inclusiv prevenirea generării de deșeuri și reciclarea acestora în cazul în care activitatea respectivă duce la ineficiențe în utilizarea materialelor sau a resurselor naturale, creșterii semnificative a generării, a incinerării sau a eliminării deșeurilor, sau în cazul în care eliminarea pe termen lung a deșeurilor poate cauza prejudicii semnificative și pe termen lung mediului.
Astfel, vor fi prevăzute măsuri de gestionare a deșeurilor atât în ​​etapa de utilizare (întreținere), cât și la sfârșitul duratei de viață a flotei, inclusiv prin reutilizare și reciclare a bateriilor și a componentelor electronice:
· Pentru asigurarea mentenanţei materialului rulant se va avea în vedere instruirea personalului operatorului de transport, sau încheierea de contracte cu firme specializate care să deţină un spațiu special amenajat pentru acest scop şi care să asigure condiţiile de siguranţă necesare realizării serviciilor de mentenanţă. Totodată, firma specializată va gestiona şi deşeurile rezultate în conformitate cu prevederile legale în vigoare;
· Activităţile de fabricaţie şi reparaţii ale materialului rulant vor fi supuse procedurii de emitere a autorizaţiei de mediu, fiind analizate de către autorităţile competenţe în domeniul protecţiei mediului;
· Se va evita scoaterea din folosință a materialului rulant cu care se poate presta în condiții bune serviciul de transport public de călători, acesta putând fi supus serviciilor de modernizare, reparații, schimbări de componente, astfel încât să se asigure o utilizare durabilă a resurselor. După scoaterea din uz a materialului rulant, părțile componente vor fi dezmembrate, sortate şi pregătite pentru reutilizare;
· Bateriile și acumulatorii industriali (ce includ bateriile și acumulatorii folosiți de autobuzele electrice) vor fi colectate, tratate, reciclate și eliminate în conformitate cu prevederile legale în vigoare;
· Deşeurile de echipamente electrice și electronice (echipamente informatice şi de telecomunicaţii de dimensiuni mici) vor fi gestionate în conformitate cu prevederile legale în vigoare. 

· Protecția și refacerea biodiversității și ecosistemelor
Prezenta investiție vizează operaționalizarea transportului public la nivelul zonei metropolitane Sibiu. Traseele ce vor fi operate nu se suprapun cu zone sensibile din punctul de vedere al biodiversității sau în apropierea acestora, respectiv: Rețeaua de arii protejate Natura 2000, siturile naturale înscrise pe Lista patrimoniului mondial UNESCO și principalele zone de biodiversitate, precum și alte zone protejate, etc.
Având în vedere faptul că vehiculele achiziționare au emisii zero de gaze cu efect de seră (GES), se consideră că nu prejudiciază în mod semnificativ protecția și refacerea biodiversității și a ecosistemelor, nefiind nocive în mod semnificativ pentru condiția bună și reziliența ecosistemelor, sau nocive pentru stadiul de conservare a habitatelor și a speciilor, inclusiv a celor de interes pentru Uniune.
În concluzie, investiția propusă nu are un impact previzibil semnificativ asupra obiectivului de mediu privind protecţia şi refacerea biodiversităţii şi ecosistemelor, luȃnd în considerare efectele directe și efectele primare indirecte de pe parcursul implementării.
8. Descrierea procesului de implementare
[bookmark: _Hlk97849563]Prezenta investiție constă în achiziția și realizarea următoarelor:.
1. Autobuze electrice (10 m) dotate – 20 buc
2. Stații de încărcare rapidă pe traseul autobuzelor electrice – 6 buc.
3. Stații de încărcare standard în autobaza de transport public – 20 buc.

Totodată, partenerii vor realiza următoarele activități:
4. Lucrări pentru amplasarea și instalarea stațiilor de încărcare rapidă pe traseul autobuzelor electrice
5. Lucrări pentru amplasarea și instalarea stațiilor de încărcare standard în autobaza de transport public.
6. Lucrări de construcţii pentru branşarea punctelor/stațiilor de reîncărcare a autobuzelor electrice.
7. Activități de proiectare (pentru stațiile de încărcare vehicule electrice) - cheltuieli pentru documentaţii suport şi obținere avize, acorduri, autorizații.
Conform condițiilor de eligibilitate și a plafoanelor investiționale stabilite prin PNRR, valoarea proiectului a fost stabilită conform prevederilor Ghidului solicitantului, astfel:
Autobuze electrice (10 m) dotate: 20 bucăți x 486.000 euro fără TVA = 9.720.000 euro fără TVA, la care se adaugă TVA în cuantum de 1.486.800 euro, rezultând astfel o valoare totală de  11.566.800 euro TVA inclus.
Utilizând cursul inforeuro utilizat din luna mai 2021: 1 EUR = 4,9227 lei, au rezultat următoarele valori în lei:
47.848.644 lei fără TVA reprezintă cheltuieli eligibile asigurate din Programul Național Redresare și Reziliență, la care se adaugă TVA aferent cheltuielilor eligibile în valoare de 9.091.242,36 lei, cheltuieli asigurate din bugetul de stat.
Solicitantul face dovada capacităţii de cofinanţare a proiectului pentru cheltuielile neeligibile prin prezentarea în cadrul proiectului a Declarației de Angajament.
[bookmark: _Hlk97847753]	Pentru implementarea proiectului vor fi folosite resursele de care dispune atât liderul de parteneriat, Municipiul Sibiu, cât și ceilalți parteneri. 
Echipa de management a proiectului va fi formată din 6 persoane, având următoarele funcții:
· Manager de proiect: coordonează activitățile proiectului, monitorizeaza planificarea acțiunilor proiectului, urmărește respectarea cerințelor de implementare, coordonează realizarea evaluării interne a proiectului,  supervizează raportările solicitate de finanțator, certifică necesitatea și oportunitatea plăților în proiect; verifică documentația transmisă la MLPDA; asigura întocmirea documentației în formatele interne/cele impuse de finanțator; verifică rapoarte/cererile de rambursare/cererilor de plată;
· Asistent manager: menține relația cu finanțatorul; participă la întrunirile echipei de proiect/implementare; verifică elaborarea rapoartelor; asigură respectarea regulilor impuse de finanțator prin contractul de finantare; verifică documentații întocmite de echipa de management a proiectului; răspunde la clarificări; asigura încărcarea documentelor în platforma PNRR, etc.
· Responsabil juridic: semnează documentația aferentă proiectului pentru conformitate juridică; acordă asistență juridică și sprijin de specialitate; verifică sub aspectul legalității contractele de lucrări/servicii prevăzute in proiect, prin aplicarea vizei juridice;
· Responsabil financiar: monitorizează efectuarea cheltuielilor conform bugetului și le înregistrează în evidențele financiar contabile, corelând toate informațiile financiar contabile ale proiectului; asigura respectarea regulilor financiare, furnizeaza datele relevante pentru realizarea rapoartelor financiare periodice;
· Responsabil tehnic: monitorizează implementarea contractului de furnizare a autobuzelor care urmează a se achiziționa,  participă la recepția autobuzelor livrate în conformitate cu cerințele tehnice contractate și aprobă referatele de plată aferente facturilor emise.
· Responsabil achiziții publice: întocmește documentația de atribuire pentru achizițiile realizate în cadrul proiectului; organizează, lansează și realizează procedurile de atribuire.
	Echipa de management va asigura activitățile de comunicare, management financiar, monitorizarea rezultatelor și evaluarea proiectului pentru realizarea obiectivelor cu respectarea calendarului și bugetului.
	Investiția propusă urmărește îndeplinirea obiectivelor strategice și operaționale stabilite prin Planul de Mobilitate Urbană Durabilă privind reducerea emisiilor de CO2 si a gazelor cu efect de seră datorate utilizării autoturismului personal, concomitent cu încurajarea și dezvoltarea de infrastructuri pentru moduri de transport alternative și durabile, nepoluante – transportul public.
Etapele principale privind implementarea proiectului sunt: 
I. Depunerea cererii de finanțare
II. Evaluare
III. Semnarea contractului de finanțare
IV. Implementarea proiectului: 
· activități de proiectare (pentru stațiile de încărcare vehicule electrice) - cheltuieli pentru documentaţii suport şi obținere avize, acorduri, autorizații;
· achiziție vehicule electrice de transport public; 
· achiziție și instalare stații de încărcare pentru acestea
· lucrări de construcţii pentru branşarea punctelor/stațiilor de reîncărcare a autobuzelor electrice.
	Autobuzele vor fi realizate în conformitate cu documentele de standardizare în vigoare, cu reglementarile naționale și internaționale privind condițiile tehnice care trebuie îndeplinite de autovehiculele rutiere, pentru a putea circula pe drumurile publice din România. 
	Totodată, acestea vor fi echipate complet pentru îndeplinirea condițiile legate de fiabilitate, securitate, confort, protecție ambientală la nivelul normelor europene actuale și vor asigura o fiabilitate ridicată, o mentenanță scazută și o accesibilitate ușoară la agregate. 
	Autobuzele vor fi omologate la momentul efectuării recepției. Totodată, partenerii vor asigura respectarea standardelor de accesibilitate pentru accesul persoanelor cu dizabilități locomotorii.
Liderul de parteneriat va realiza procedurile de achiziție ce vizează achiziționarea autobuzelor și a stațiilor de încărcare (după caz în parteneriat cu MLPDA – pentru achiziție centralizată), iar fiecare partener va realiza achizițiile pentru lucrările de branșare și amplasarea stațiilor de încărcare a autobuzelor electrice pe teritoriu administrativ propriu, după caz.
ADI Transport Metropolitan Sibiu a contractat servicii de consultanță pentru elaborarea Strategiei de dezvoltare și creșterea performanțelor transportului public la nivelul Zonei metropolitane Sibiu, precum și elaborarea unui studiu de oportunitate, în vederea stabilirii traseelor si frecvențelor optime pentru asigurarea unui transport eficient și sustenabil la nivelul zonei metropolitane Sibiu.
Cele 20 de autobuze din cadrul prezentului proiect vor deservi zona metropolitană Sibiu, distribuția lor UAT-urilor partenere și traseele pe care vor fi alocate urmând a fi stabilită la definitivarea  studiilor de specialitate contractate. 
9. Alte informații
Descrierea sumară a  investiției:
 	Proiectul „Modernizarea transportului public la nivelul zonei metropolitane Sibiu – etapa 2” este depus în parteneriat, creat între  următoarele unități administrativ-teritoriale:  
Partenerul 1 (lider de proiect): Municipiul Sibiu
Partener 2: Orașul Cisnădie
Partener 3: Orașul Ocna Sibiului
Partener 4: Comuna Șelimbăr
Partener 5: Comuna Sadu
Partener 6: Comuna Șura Mare
Partener 7: Comuna Șura Mică
Partener 8: Comuna Cristian
Partener 9: Comuna Poplaca
Partener 10: Comuna Roșia
	Proiectul vine în întâmpinarea obiectivului PNRR, Pilonul IV Coeziune socială și teritorială, Componenta 10 Fondul Local, prin implementarea unor măsuri strategice, bazate pe datele din Planul de Mobilitate Urbană Durabilă, ce vor conduce la promovarea mobilității urbane durabile și la reducerea emisiilor de CO2, ca urmare a îmbunătățirii eficienței transportului public de călători la nivel metropolitan, a frecvenței și a timpilor săi de deplasare, accesibilității, transferului către acesta de la transportul privat cu autoturisme, precum și a transferului către modurile nemotorizate de transport, creșterea atractivității utilizării mijloacelor de transport public și a modurilor nemotorizate în detrimentul transportului cu autoturismele personale. 
Proiectul vizează modenizarea flotei de de transport public cu autobuze nepoluante și dezvoltarea transportului public local la nivelul Zonei Metropolitante Sibiu, conform măsurilor propuse în cadrul Planului de mobilitate Urbană al Municipiului Sibiu 2021-2030.
	Investiția este propusă la finanțare prin Planului Național de Redresare și Reziliență, Componenta 10 Fondul Local, Investiția „ I.1.1 - Înnoirea parcului de vehicule destinate transportului public (achiziția de vehicule nepoluante)”. 
Obiectivele specifice ale investiției sunt îmbunătățirea condițiilor de mobilitate urbană, reducerea emisiilor de gaze cu efect de seră generate de transporturi și creșterea numărului de utilizatori ai transportului public, prin soluții ecologice de transport. 
	Proiectul „Modernizarea transportului public la nivelul zonei metropolitane Sibiu – etapa 2” presupune achiziționarea si operaționalizarea în cadrul serviciului de transport metropolitan a unui număr de 20 de autobuze electrice, 6 stații de încărcare rapidă pe traseele autobuzelor și 20 de stații de încărcare lentă la autobază. 
	Totodată, fiecare UAT parteneră va asigura toate măsurile necesare pentru operaționalizarea și funcționarea autobuzelor în parametrii optimi, respectiv lucrările de branșare, amplasare si instalare a stațiilor de încărcare, precum și alte activități complementare necesare, după caz.

Inițiator 							Avizat pentru legalitate,
Primar, 							Secretar general delegat uat,
Valentin-Dumitru-Ioan IVAN					Maria LAZEA

